ঢাকার হোটেল শেরাটনে অনুষ্ঠিত ৪৪ জাতি ক্ষুদ্রঋণ সম্মেলনে এম সাইফুর রহমান ক্ষুদ্রঋণের উচ্চসুদের হারের কঠোর সমালোচনা করে বলেছিলেন, দারিদ্র্যকে পুজি করে এনজিও গুলো নিজেদের ব্যবসা বানিজ্যের প্রসার ঘটাচ্ছে। দারিদ্র হ্রাস পেলে তাদের ব্যবসা বন্ধ হয়ে যাবে। এ কারনেই এরা দারিদ্র্যকে লালন করছে। বিদেশ থেকে বিনা সুদে অর্থ এনে বাংলাদেশে চড়াসুদে বন্টন করছে। ১৯৯৭ সালের শেষ দিকে ক্ষুদ্রঋণের মাধ্যমে দারিদ্র্যর বিরূদ্ধে সংগ্রাম গ্রন্থে গভীর উদ্বেগ প্রকাশ করে বলা হয়েছে যে এনজিও সমূহের সর্বচেষ্টা সত্ত্বেও সর্বসাকুল্যে বাংলদেশে প্রতিব্ছর শতকরা দশমিক আট ভাগ হারে নিট দারিদ্র্য বৃদ্ধি পেয়েই চলেছে। গ্রামের অসহায় গরীব মানুষেরা ঋণ পাওয়ার আশায় নিজেদের সঞ্চয় জমা দেয় এনজিও গুলো এই সঞ্চয় ফান্ড হতে তাদের সদস্যদেরকে তুলনামূলক উচ্চসুদে ঋণ দেয়। ঋণের টাকা হতে শুরুতেই বিভিন্ন ফান্ডের নামে টাকা কেটে রাখে। কোন কোন এনজিও ঋণের টাকা থেকে সদস্যদেরকে তাদের চাহিদা ছাড়াই মুরগীর বাচ্চা, গাছের চারা, বীজ ইত্যাদি কিনতে বাধ্য করে। এত কিছু কাটার পরও ঋণের অবশিষ্ট টাকা দিয়ে প্রস্তাবিত আয় বৃদ্ধি কার্যক্রম অনেক ক্ষেএেই সফল হয়না বলে তারা সময়মত ঋণের টাকা ফেরৎ দিতে ব্যর্থ হয়ে ক্রমেই ঋণের জালে জড়িয়ে পড়ে এবং সর্বসান্ত হয়।